PARLAMENTUL ROMÂNIEI



	Comisia pentru agricultură, silvicultură, industrie alimentară şi servicii specifice
	                             Bucureşti, 09.04.2014
                             Nr. 4c-4/187


Către,  
Comisia pentru buget, finanţe şi bănci
AVIZ

asupra propunerii legislative privind modificarea Legii nr.571 

din 22 decembrie 2003, Codul Fiscal

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă privind modificarea Legii nr.571din 22 decembrie 2003, Codul Fiscal, transmisă cu adresa nr. Pl.x 130 din 25 martie 2014  şi înregistrată sub nr.4c-4/156/27.03.2014.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1199/29.10.2013, a avizat favorabil propunerea legislativă sus menţionată.

Guvernul, prin punctul de vedere nr.288/14.02.2014, nu susţine propunerea legislativă privind modificarea Legii nr.571din 22 decembrie 2003, Codul Fiscal.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind modificarea Legii nr.571din 22 decembrie 2003, Codul Fiscal, în şedinţa din 8 aprilie 2014. 

În urma dezbaterilor, membrii comisiei au hotărât,  cu majoritate (înregistrându-se 14 voturi pentru respingere si 11 voturi împotriva respingerii), avizarea negativă  a propunerii legislative supusă dezbaterii.
 În raport cu obiectul şi conţinutul său, proiectul de lege face parte din categoria legilor ordinare.

           PREŞEDINTE, 


                       SECRETAR,

         Nini SĂPUNARU

                                Costel ŞOPTICĂ
Consilier, Ioana GOŢA      

